กรมขนส่งทหารอากาศ

กรมขนส่งทหารอากาศ (อักษรย่อ: ขส.ทอ.; ) เป็นส่วนราชการของกองทัพอากาศไทย ที่ดำเนินการเกี่ยวกับการขนส่ง โดยมีเจ้ากรมขนส่งทหารอากาศคนปัจจุบันคือ พลอากาศตรี ธีรพล สนแจ้ง

ประวัติ 
กองทัพอากาศไทยได้จัดตั้ง "แผนกโยธาพาหนะ" ขึ้นในปี พ.ศ. 2482 ที่ขึ้นตรงกับกองทัพอากาศ และเกิดกิจกรรมขนส่งขึ้นเป็นครั้งแรกใน "กองพาหนะ" ซึ่งขึ้นตรงกับแผนกโยธาพาหนะ กองทัพอากาศ

ครั้นปี พ.ศ. 2491 กองทัพอากาศได้ปรับปรุงขยายอัตราใหม่ เนื่องด้วยเห็นความสำคัญและความจำเป็นของการขนส่ง จึงแยกแผนกโยธาพาหนะเป็น 2 กรมน้อย ได้แก่ กรมพาหนะทหารอากาศ และกรมช่างโยธาทหารอากาศ ซึ่งขึ้นตรงกับกรมพลาธิการ กองทัพอากาศ (พธ.ทอ.) โดยประกาศในราชกิจจานุเบกษา ณ วันที่ 21 กันยายน พ.ศ. 2491 และบังคับใช้ถัดจากวันประกาศในราชกิจจานุเบกษา จึงถือเอาวันที่ 22 กันยายน พ.ศ. 2491 เป็นวันสถาปนากรม

พ.ศ. 2498 มีการยกฐานะกรมพาหนะทหารอากาศเป็นกรมใหญ่ ที่ขึ้นตรงกับกองทัพอากาศ โดยเปลี่ยนชื่อเป็น "กรมการขนส่งทหารอากาศ" และในปี พ.ศ. 2505 ได้เปลี่ยนชื่อเป็น "กรมขนส่งทหารอากาศ"

พ.ศ. 2539 กองทัพอากาศได้ปรับปรุงส่วนราชการใหม่ โดยจัดให้กรมขนส่งทหารอากาศขึ้นตรงกับกองบัญชาการสนับสนุนทหารอากาศ กระทั่งปี พ.ศ. 2552 ได้มีการปรับปรุงส่วนราชการอีกครั้ง โดยกำหนดให้กรมขนส่งทหารอากาศขึ้นตรงกับกองทัพอากาศ

กิจกรรมเพื่อสังคม 
เดือนตุลาคม พ.ศ. 2559 กรมขนส่งทหารอากาศได้จัดให้มีรถโดยสารปรับอากาศฟรี เพื่ออำนวยความสะดวกแก่ประชาชน ในการเดินทางไปลงนามถวายความอาลัยพระบาทสมเด็จพระปรมินทรมหาภูมิพลอดุลยเดช

บุคคลที่มีชื่อเสียง 
 นาวาอากาศเอก เดชา ทองใส – อดีตรองเจ้ากรมขนส่งทหารอากาศ
 นาวาอากาศเอก กฤษฎาภา สุขแสงดาว – ที่ปรึกษากิตติมศักดิ์ มูลนิธิเพื่อเด็กกำพร้า 3 จังหวัดชายแดนภาคใต้

ยุทโธปกรณ์

ยานพาหนะภาคพื้นดิน

อ้างอิง

แหล่งข้อมูลอื่น 
 
 

หน่วยงานในสังกัดกองทัพอากาศไทย
องค์การที่ก่อตั้งในปี พ.ศ. 2491